Document ID: 32000R1578

Komisijas Regula (EK) Nr. 1578/2000
(2000. gada 19. jūlijs),
ar ko īsteno Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā attiecībā uz 2001. gada ad hoc moduļa par darba laika ilgumu un struktūru sīku aprakstu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 9. marta Regulu (EK) Nr. 577/98 [1] par darbaspēka izlases veida apsekojuma organizēšanu Kopienā, kurā jaunākie grozījumi izdarīti ar Komisijas Regulu (EK) Nr. 1575/2000 [2], un jo īpaši tās 4. panta 2. punktu,
tā kā:
(1) Saskaņā ar Regulas (EK) Nr. 577/98 4. panta 2. punktu ad hoc modulī savācamās informācijas sīki izstrādāts saraksts ir jāsagatavo vismaz 12 mēnešus pirms attiecīgā moduļa pārskata perioda sākuma.
(2) Nodarbinātības pamatnostādņu kontrolei Komisijai ir vajadzīga struktūras statistika par elastīga darbalaika nolīgumiem un darba līgumu veidiem.
(3) Šajā regulā paredzētie pasākumi saskan ar Statistikas programmas komitejas atzinumu, kas izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO REGULU.
1. pants
Sīki izstrādāts 2001. gada ad hoc modulī savācamās informācijas saraksts ir šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 19. jūlijā

Labels: 9
19